ms en en en en id en en fr ms ca id en en en id en en fr ms ca ms ms en ms ms id id id ms ms id id ar id id id id id id id ms id id ms ms ms id id id id id id id id id id id id id id id id id id ms id en nl en de en en nl en en en id en en id en id en ms fr en id id en en en fa en en en en en en es en en ms en fr en en en en en id en en
Don’t Look Up: Bencana Tatkala Kebodohan Menjajah Bumi – Saifulislam.Com
Thursday , September 1 2022
Sepanjang menonton filem DON’T LOOK UP ini, saya asyik teringat kepada dua pesanan.
Pesanan pertama adalah pesanan Neil Postman. Beliau kata hentikan pendidikan daripada bercita-cita secara melampau ingin memandaikan manusia, sedangkan yang lebih utama adalah menyelamatkan mereka daripada kebodohan.
“Kenapa doktor dan peguam lebih berjaya dalam misinya berbanding pendidik?” tanya Postman.
Jawapannya, doktor fokus kepada sakit, bukan sihat. Peguam fokus kepada kezaliman dan salah laku, bukannya keadilan dan kepatuhan. Sedangkan pendidik fokus kepada pandai, bukannya bodoh. Khuatir murid tidak pandai, tetapi tidak khuatir yang bodoh semakin ramai.
Walaupun pandangan Neil Postman dihentam rapat di zaman ia terbit (melalui buku Amusing Ourselves to Death – 1985), kini telahannya semakin nyata. Antara Orwell dan Huxley, kebimbangan Huxley semakin jelas seperti yang Neil Postman tekankan. Orwell bimbang buku dibakar, tetapi Huxley khuatir buku tidak lagi ada yang mahu membacanya. Orwell bimbang kita akan dirosakkan melalui kesusahan dan seksaan. Huxley berpandangan kita akan dimusnahkan oleh benda-benda yang kita suka.
Itulah yang kita saksikan di dalam filem sinis Don’t Look Up ini.
Seorang pelajar PhD bernama Kate Dibiasky (lakonan Jennifer Lawrence) dan penyelianya, saintis bernama Dr. Randall Mindy (lakonan Leornado DiCaprio) telah memperolehi maklumat melalui data bahawa sebuah komet bersaiz gergasi akan menghempas bumi dalam tempoh 6 bulan. Kemusnahan bumi berkemungkinan besar tidak dapat dielakkan lagi. Tetapi apabila berita yang sangat penting ini diajukan kepada Presiden Amerika Syarikat (lakonan Meryl Streep), ia memulakan siri dada kita rasa hendak meletup kerana seluruh realiti tidak ‘get the point’ betapa besarnya berita ini.
Ahli politik sibuk memikirkan undi dan survival politiknya, Pembiaya dana daripada gergasi korporat IT sibuk dengan agenda dan algorythm sembahannya, dan menggambarkan kemuliaan diri kerana kerja-kerja philantrophy yang dilakukannya, media cuba mengkelakarkan apa sahaja demi rating, paling kisah dengan viral atau tidak viral, saintis pula percaya kepada data dan kekuatan peer review tetapi akhirnya gagal menatijahkan sebarang impak untuk menyedarkan masyarakat, sehinggalah segala-galanya berakhir dengan kita gagal diselamatkan oleh sesiapa.
Pesanan kedua yang saya ingat adalah pesanan Nabi sallallāh ’alayhi wa sallam bahawa:
لاَ تَقُومُ السَّاعَةُ إِلاَّ عَلَى شِرَارِ النَّاسِ” ‏”
“Tidak akan berlaku kiamat kecuali ia terjadi ke atas sejahat-jahat manusia” (HR Muslim: 2949)
Kita bayangkan kejahatan itu adalah kejahatan berbentuk kezaliman, kekejaman yang mengerikan.
Saya terfikir bahawa tiadalah kejahatan yang lebih menakutkan di bahagian akhir hidup saya ini mengatasi ketakutan saya terhadap jahatnya sebuah kebodohan. Sukar sekali menyabarkan diri apabila kebodohan bermaharajalela.
Filem ini amat menyedihkan hati saya menontonnya.
Tambahan semasa mengenang anak-anak sendiri.
Sejak sekian lama, saya percaya kepada kata-kata Neil Postman itu tadi sebab saya sudah membaca buku berkenaan lama dahulu. Ia juga menjadi dorongan besar mengapa saya mengambil keputusan menjadi pendidik, dan enggan menjadi pendidik yang tipikal, sebaliknya berjuang menyelamatkan masyarakat daripada kebodohan. Kepercayaan ini mempengaruhi pendekatan saya dalam mendidik anak-anak. Saya didik mereka agar menjauhkan diri daripada benda-benda yang menjadikan mereka bodoh.
Saya sangat tidak berkenan anak saya melayan meme, sebab ia menampakkan hilangkan kecerdikan seseorang pada membezakan mana yang serius, mana yang lawak. Ini diketengahkan di dalam filem ini apabila kekacakan Dr. Mindy menjadi meme yang viral hingga mesej utama beliau tidak dipedulikan sesiapa.
Saya sangat tidak berkenan anak saya melayan Youtuber dan Tiktoker mengarut. Bermula daripada 9gag dan loyar buruk era ‘Luqman Podosky’ serta ‘Logan Paul’ hinggalah ke era saya sudah hilang upaya menghitung.
Saya cuba ingatkan anak-anak, bahawa apabila remaja nanti nanti jangan mabuk cinta hingga berkelakuan seperti kera mendapat bunga. Tiadalah pemandangan yang lebih menjengkelkan saya melebihi pemandangan remaja mabuk cinta. Ia sudah zaman berzaman sehingga pepatah Melayu pun mengingatkan bagaimana
Nasi lemak buah bidara,
Sayang selasih hamba lurutkan;
Buang emak buang saudara,
Kerana kasih hamba turutkan.
Saya cuba usaha mengawal penggunaan telefon anak-anak. Usahakan mereka tidur awal. Bimbing mereka apabila berkawan. Berhijrah demi meninggalkan kehidupan yang terlalu sibuk dan dapat meluangkan masa yang lebih berkualiti untuk membimbing mereka.
Tetapi gelombang kebodohan sangat dahsyat.
Apabila telefon dan internet ada di tangan anak-anak, saya kalah.
Dahsyat hingga bodoh bukan lagi senget songkok tudung terjongket. Bodoh yang menjajah ini adalah bodoh yang berbunyi bijak seperti semasa mengungkapkan isu-isu alam bak Ariana Grande dan Kid Cudi semasa menyanyikan lagu kemanusiaan ‘Just Look Up’. Mesej induk di belakang filem  Adam McKay ini ialah segala-galanya adalah kebodohan.
Sebab itu review awal filem ini banyak yang negatif. Ia terlalu pahit untuk ditelan oleh penonton semasa. Seumpama pahitnya realiti yang Neil Postman ungkapkan pada tahun 1985 dahulu.
Tetapi sesungguhnya era ini adalah era kita dijajah oleh kebodohan.
Kebodohan yang hanya dapat ditamatkan oleh kehancuran planet bumi dan patukan Bronteroc di lokasi mana sekali pun kita.
Saya agak lega saya sudah berusia 46 tahun, kerana mungkin masa untuk saya terus menderita melihat penjajahan kebodohan ini sudah tidak banyak.
Untuk anak-anak, mungkin lagu Suhaimi Mior Hasan sesuai abi pesankan:
Kau kan tahu sucinya cinta ku
Dan kau sebut namaku selalu
Kan terhurai segala rahsia
Previous Naratif BULI Yang Kita Normalisasikan Ia
Next Teladan Kisah Musa Dan Khadir: Cabaran Era ‘Fragmented Knowledge’
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved